Отчет за дейността на НЧ“Съзнание-1928г.“

с.Дъскотна за 2023 год.

 Историята помни, че нашите възрожденци, жадни за просвета и култура, поставиха основите на читалищната дейност в България. Днес ние, техните наследници, се гордеем, че тази „Обществена къща” /така с любов наричаше Раковски нашите читалища/ се превърна в център на националния дух, на националните традиции, носител на важна мисия –да възпитава, да развива поколения напред. Днешните читалища в условията на демографска криза, остават единствените огнища, в които можеш да докоснеш духовния свят. Духовния свят на човека до теб, а не виртуалния, студен и пресметлив свят на интернет. Днес в епохата на отчуждаване единствено читалищата могат да съберат човеците отново заедно! Читалището заедно с уредената библиотека към него предоставя информация за разширяване на познанията, дава възможности за усвояване на културни ценности, осъществява социални контакти, грижи се за съхраняване, издирване, популяризиране и обогатяване на културните традиции, изучава миналото и настоящето на родния край, разнообразява културния отдих, организира свободното време на населението.

 Измина още една година - година на труд и ограничения , които дадоха отражение в работа ни !

 Към читалището функционира библиотека, която обслужва местното население и учениците от ОУ“Климент Охридски“ - от селата Дъскотна, Дропла, Снежа и Ясеново.

 В своята мащабност културната политика на библиотеката има една основна цел, а именно всеобхватно, чрез всички възможни съвременни форми да разкрива богатството на книгите и да поддържа импулса за разпространение на културни ценности. От няколко години библиотеката кандидатства по проекти от Министерството на Културата по програма „Българските библиотеки - съвременни центрове за четене и информираност”. Тази година също кандидатствахме и спечелихме , което пък от своя страна спомага за обновяване и актуализиране на фонда на библиотеката. Благодарение на новите книги, интереса на читателите – малки и големи, беше изцяло привлечен в библиотеката, което пък рефлектира върху посещаемостта в библиотеката. И тук е мястото да насърча колегите да не се страхуват, а просто да кандидатстват!

 Фонда на библиотеката се обогати с нови издания от български и чужди автори, детска, художествена и отраслова литература от различни отдели на знанието. В момента фонда наброява 12425 тома литература. Набавените библиотечни документи през годината са 93бр., отчислени библиотечни материали няма. Броят на читателите през годината е 175 от които 57 до 14год и 118 над 14 г. Посещенията са 1497, заетите библиотечни документи са 3575 тома.: 1550т. - художествена, 274т. – отраслова, 1526т.- детска художествена и 225т. - детска отраслова. Цифрите красноречиво говорят, че работа има. Има читатели, има посещения, има раздадени библиотечни материали, има читаемост, има организираност. И всичко това се дъжи на новите книги от спечелените проектите! Периодични издания не получаваме поради липса на средства. Няма и през настоящата 2024г.

 Идeйно-възпитателната работа е тясно свързана с културномасовата.

 Наред с отбелязването на бележитите дати и годишнини се честват празници, традиции и обичаи. За ознаменуването им се провеждат: литературни вечери, утра, рецитали, витрини, викторини, конкурси, кътове, витрини и др. Такива са провеждани за: - 6януари 1848г. – рожд. на Ботев; 19 февруари – 1873г. обесването на В.Левски; 3март – Националния празник на България; 24май-ден на славянската писменост и култура; 2 юни-деня на Ботев и загиналите за свободата на България; 15 септември - първият учебен ден.

 С учениците от първи клас, след изучаване на букварчето провеждаме литературна екскурзия - „Вече сме читатели на библиотеката“. Пак с учениците организираме и седмицата на детската книга и изкуства за деца и юноши – състезания, конкурси, викторини, витрини, изложби, колективни четения, драматизации на приказки или лит. произведения и др.

* „Най добър четец”
* „Стани богат на знания” /
* „Прочети ми приказка”

Специално внимание се обръща на работата с деца и читатели до 14г.- лица със специални образователни потребности, с цел приобщаване потребителите към богатото информационно общество.

 Такива са груповите посещения в библиотеката:

 - с началния курс: Четене на любими приказки

 - с прогимназията: Моята любима книга

 - „Успех за теб“

 Такива проведохме:

 **С началния курс**

 Колективни четения в библиотеката посветени на:

I-во трим. - 400г. от рождението на Шарл Перо и

 - 125 г. от смъртта на Луис Карол, четохме любими откъси от произведенията им „Пепеляшка“, „Червената шапчица“, „Спящата красавица“ и „Алиса в страната на чудесата“

II-ро трим. - проведохме колективни четения „Най добър четец” и „Прочети ми приказка“ с приказките на Шарл Перо, Братя Грим и Андерсен.

През август, послучай 125г. от рождението на Калина Малина/Благовеста Касабова/ - среща разговор с група ученици от Бургас и Айтос гости на селото ни.

IV-то трим. Колективните ни четения с началния курс бяха посветени на: 65 г. от смъртта на Ран Босилек и 110 г. от рождението на Асен Босев , български детски писатели и техните произведения.

**С учениците от горния курс**

 С V и VI клас – четене и разказване на откъси от Митове и легенди: старогръцки, фолклорни, български и славянски, библейски и др.

 С по големите, срещите ни бяха посветени на 130 г. от рождението на Елисавета Багряна /29.04.1893 – 1991г./

**С още по големите**

 Срещи разговор посветени на:

- Дамян Дамянов

 - Петя Дубарова , четене на любими техни стихотворения .

 На 8 декември честваме патронния празник на училището Св. Климент Охридски с богата литературно-музикална програма.

 „Коледен Базар“ – нямаше!

 За разлика от това пък имаше - Първомартенска обредност: Баба Марта закичва с мартеници за здраве и берекет „Баба Марта бързала – мартенички бели и червени вързала.”

 Със съселяните пък организираме празниците: Бабин ден, Трифон Зарезан, 8 март, Първа пролет, Великден, Коледа и др. такива –през отчетната година в по тесен кръг.

 Към читалището функционира и „Клуб Краезнание“, където се запознаваме с традиции и обичаи на населението ни и ги съпоставяме. Продължаваме да обогатяваме информацията за старите родове в с.Дъскотна. Кои са те, от къде идват, и от кога живеят в селото ни, справки и допълнения към вече написаната брошурка „Дъскотна отколе“.

 Имаме: - коледарска група ; група за автентичен фолклор на етносите; певческа група , но вълната от ковида все още дава своите отражения! Съсредоточихме се в по малки сбирки в библиотеката, повече витрини, мероприятия в намален състав и повече библиотечни сбирки и обновяване и прочистване на фонда на библиотеката. Е имаше Коледари, имаше и представяне на Общински празник 2023г., където пак обрахме овациите.

 Дейността на читалището е тясно свързана с дейността на училището. Повече от половината от читателите на библиотеката са учащи 84 и учители 18. С болка обаче искам да споделя, че с всеки изминал ден посещаемостта на учениците от горния курс / V – VII кл. / намалява. Може би заради повечето учебен материал, а така също и връзката с Интернет. През годината съвместно работихме по проект „Колкото сме различни, толкова и си приличаме“-ЦОИДУЕМ по който се обособиха следните групи със занимания по интереси.

 - „Ние и светът“ по Роден край

 - „Аз творя“ по труд и творчество.

 - „Живеем заедно-празнуваме различията“- празници, традиции, обичаи

 - „ Ритъма на танца “ група за танци

 В продължение на три дни през ноември, учителите заедно с учениците по групи и класове посещаваха библиотеката по различни форми за насърчаване на четенето и ползите от него!

 С групите участваме в местни и общински сбирки.Тази година сбирки имаше, но по малко .

 Библиотеката все още се помещава в двете стаи на първия етаж в сградата на Кметството. След като санираха сградата на Кметството, вече е съвсем друго. Обновени сме !

 Да си пожелаем през новата 2024г. да сме по здрави, по добри, по успешни, а Вие да сте по щедри!

**О Т Ч Е Т**

библиотечен и финонсов

на НЧ“Съзнание-1928г.“с.Дъскотна за 2023г.

Библиотечния фонд с който разполага библиотеката при читалището е 12425т. литература.Отчетен е по съдържание и по вид. Набавените библ. мат-ли през годината 93т. Отчислени бил. мат-ли няма. Броят на читателите в Библиотеката е 175: до 14г.-57, над14г.- 118, учители-18. Посещенията са 1497 от които830 за дома и 667 в читалня. Заетите библиотечни материали са 3575т.Отраслова 274т.; художествена 1550т. /българска-387 и чужда 1163т./; детска общо 1751т.: ДО-225т. и ДХ-1526т. Получавани пер. изд. през годината нямаше, няма и за 2024г.

По финансовия отчет информацията е следната:

Наличност на 01.01.2023г. - 262 лв. Получената субсидия от общ.Руен е 13940 лв.,допълнителна субсидия – 557лв., приходи от проекти – 1228 лв.

 **Всичко приходи за 2023г. - 15987лв.**

 За заплати са изразходвани - 9014лв.

 Социални осигуровки - 2786лв.

 Вноски ДДФЛ - 977лв.

 Здр.осигурителни. вноски от раб-ля - 648лв.

 Канцеларски - 3лв.

 Др. материали - 17лв.

 чл. внос за СНЧ - 30лв.

 разходи за ГФО – 40лв.

 разходи за ПОЩА – 10лв.

 Счетоводни услуги - 480лв.

 Такси банково обслужване - 286лв.

 Разходи за книги -1253лв.

  **Всичко разходи за 2023г. са 15544лв**

 **наличност на 01.01.2024г. - 443лв.**